User:Suzi92

=== Игор Митровиќ ===

Игор Митровиќ е роден на 13.03.1991 во Скопје. Паралелно со неговата академска едукација, Игор заврши нижо музичко, како и средно музичко училиште.

Своето пејачко искуство го започна со детскиот хор "Златно Славејче" на 6-годишна возраст, по покана на познатиот македонски композитор и диригент Александар Џамбазов. Игор пееше 9 години во овој хор, од кои две години како солист.

Неговата прва соло изведба беше на детскиот фестивал во Скопје во 1999 година, со песната "Славеј". На истиот фестивал во 2003 година настапи со песната "Љубов не се лекува". Во 2000 година, Игор стана член и на детрското хорче "Пиколо", под диригентската палка на Весна Димчевска, каде го разви својот глас за повеќе жанрови, посебно за соул.

Во 2005 година, Игор имаше успешен настап на престижниот натпревар за млади таленти "Single Talent Show", каде ја испеа песната "По тебе" од најпознатата македонска ѕвезда, Тоше Проески, кој таа година беше во жирито. Следната година Игор настапи и на фестивалот "Мелфест".

По тој успех, Игор стана добро познат и на македонската музичка сцена.

Првиот хит Игор го изведе на Охрид фест 2007 година, песната насловена "Сами сме", со музика и аранжман на Владимир Дојчиновски - Дојчин, а текст на на Весна Малинова. Песната стана вистински хит на сите радио станици низ државата, а се слуша и до ден денес.

Истите автори ја направија песната "Фатална" која Игор ја испеа на фестивалот Макфест во 2007 година, фестивал кој се оддржува во Штип. Игор учествуваше и на македонскиот избор за песна на Евровизија во 2008 година со песната "Јас и ти". Тој беше еден од најмладите учесници на фестивалот кој му донесе големо искуство и медиумски публицитет.

Неговата песна "Единствена", која ја изведе на првиот радиски фестивал "Ѕвездена ноќ", високо котираше на македонските радио топ-листи. Истата песна на српски јазик беше изведена на познатиот црногорски фестивал "Сунчане скале" во Херцег Нови 2008 година, а таму Игор го освои третото место во категоријата "Нови ѕвезди". Истата година, со песната "Никогаш повеќе", музика и аранжман на Владимир Дојчиновски - Дојчин, а текст на Весна Малинова, го освои првото место од стручното жири на Охрид фест.

Следниот важен чекор во неговата кариера дојде со новиот дует со познатата црногорска пејачка Александра Бучевац (победничка на "Сунчане скале" во 2008 година). Нивната песна "Волиш ли ме" беше добро прифатена од публиката и беше поканета да учествува на престижниот хрватски Радиски фестивал во 2009 година. Со истата песна на фестивалот "Студентско лето - Маглај" ја освоија наградата за најдобар дует на годината. За песната сними и видео запис под режисерката палка на Дејан Милиќевиќ. Потоа песната доби препев и на македонски јазик. Истата година, Игор учествуваше на "Сунчане скале", со прекрасната балада "Анџели љубави" напишана од Ана Петровиќ и Амела Периќ (AP Records), а аранжман на Владимир Дојчиновски - Дојчин.

Неговата следна песна насловена како "Сам без тебе" стана еден од поголемите хитови. За неа сними и видео запис кој го изработи HD Game Production.

Следниот настап на Игор се случи на изборот за Песна на Евровизија 2010 година, со песната "Малечка" која е дело на Бобан Апостолов - Џани (музика и аранжман), додека текстот е на Фани Христова. За песната се изработи видео запис под режисерската палка на Дарио Јанковиќ.

Игор настапи на меѓународниот музички фестивал “Cesme” и ја имаше таа чест да биде првиот Македонец којшто има земено учество. Таму настапи со песната “Сам без тебе” во античкиот театар пред 6.000 луѓе публика. Таму постигна голем успех и доби многу понуди коишто моментално се реализираат. На истата сцена каде што настапи Игор, како специјални гости пееа и Bonnie Tyler и Safura.

Последениот настап на Игор е на интернационалниот фестивалот “BYF – Bulgarian Youth Festival” каде што го освои првото место т.е победи од страна на жирито, во конкуренција од повеќе земји.

Игор во моментов работи на неговиот прв соло албум, кој ќе го претстави како пејач кој е комбинација од младост и сериозност. == Игор Митровиќ

Heading text
==